**Proces - verbal**

**al ședinței extraordinare a Consiliului Județean Vrancea**

**convocată de îndată în 17 noiembrie 2023**

În data de 17 noiembrie 2023, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinară a Consiliului Județean Vrancea convocata de îndată prin Dispoziția președintelui nr. 780 din 17 noiembrie 2023.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Cătălin Toma, care a precizat că ședința se desfășoară prin platforma online de videoconferință/teleconferință Zoom, caracterul public al acesteia fiind asigurat prin publicarea pe site a minutei, imediat dupa ședintă, și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 29 de aleși județeni din care – 28 de consilieri județeni și președintele consiliului județean. Absenți au fost domnii consilieri Epure Ion și Micu Ioan și doamnele Ciupercă Jana și Munteanu Ludmila Gianina.

**Președintele Consiliului Judetean Vrancea** a precizat că această ședință a fost convocată de îndata întrucât până la data de 20 noiembrie 2023 UAT Județul Vrancea, în calitate de beneficiar, este obligată să depună o cerere de plată la finanțator pentru a putea deconta cheltuielile aferente proiectului „Modernizarea infrastructurii rutiere de drum județean, dintre localitățile limită județ Buzău – Voetin – Sihlea – Obrejița – Tâmboești – Bordești, cu conectivitate directa la rețeaua TEN-T”. A mai adaugat ca proiectul supus aprobarii este supus prevederilor Ordonantei de Urgenta a Guvernului nr.90/2023.

S-a trecut la prezentarea proiectului de hotărâre înscris pe ordinea de zi a ședinței, respectiv „ Actualizarea Devizului General și a indicatorilor tehnico-economici pentru obiectivul de investiție „Modernizarea infrastructurii rutiere de drum județean, dintre localitățile limită județ Buzău – Voetin – Sihlea – Obrejița – Tâmboești – Bordești, cu conectivitate directa la rețeaua TEN-T” cod SMIS 108709, având în vedere modificarea prețului contractului în baza art. 21 din Contractul nr.6762/10.05.2019”.

**Fiind supusă votului, ordinea de zi a ședintei a fost aprobată cu unanimitate de voturi. ( 29 voturi ”pentru”)**

**Președintele Consiliului Judetean Vrancea, domnul Cătălin Toma,** a precizat că sunt îndeplinite toate procedurile impuse de Codul Administrativ, proiectul înscris pe ordinea de zi fiind însoțit de raportul compartimentului de specialitate și de avizul comisiei de specialitate, care au fost transmise prin poșta electronică fiecărui consilier județean. Totodată, a menționat că nu au fost formulate amendamente și a reamintit consilierilor județeni că au obligația să nu participe la adoptarea proiectului de hotărâre dacă sunt în conflict de interese.

Ulterior, s-a trecut la dezbaterea proiectului de hotărâre privind „ Actualizarea Devizului General și a indicatorilor tehnico-economici pentru obiectivul de investiție „Modernizarea infrastructurii rutiere de drum județean, dintre localitățile limită județ Buzău – Voetin – Sihlea – Obrejița – Tâmboești – Bordești, cu conectivitate directa la rețeaua TEN-T” cod SMIS 108709, având în vedere modificarea prețului contractului în baza art. 21 din Contractul nr.6762/10.05.2019”.

**Fiind supus votului, proiectul de hotărâre a fost adoptat în unanimitate. (29** **voturi ”*pentru*”)**

Epuizandu-se dezbaterea proiectului înscris pe ordinea de zi, președintele consiliului județean a declarat închise lucrările şedinţei extraordinare a Consiliului Județean Vrancea din 17 noiembrie 2023.

**Preşedintele**

**Consiliului Judeţean Vrancea**

**Cătălin TOMA**

 **Secretar general al județului**

 **Raluca Dan**